**Informatívne konsolidované znenie**

**195/2018 Z. z.**

 **NARIADENIE VLÁDY**

 **Slovenskej republiky**

 z 20. júna 2018,

 **ktorým sa ustanovujú podmienky na poskytnutie investičnej pomoci, maximálna intenzita investičnej pomoci a maximálna výška investičnej pomoci v regiónoch Slovenskej republiky**

Vláda Slovenskej republiky podľa [§ 29 ods. 1 zákona č. 57/2018 Z. z.](https://www.slov-lex.sk/pravne-predpisy/SK/ZZ/2018/57/#paragraf-29.odsek-1) o regionálnej investičnej pomoci a o zmene a doplnení niektorých zákonov v znení neskorších predpisov (ďalej len „zákon“) nariaďuje:

 **§ 1**

 Investičná pomoc sa poskytuje v regiónoch[1)](#poznamky.poznamka-1)

 a) západné Slovensko okrem Bratislavského kraja,

 b) stredné Slovensko,

 c) východné Slovensko.

 **§ 2**

 (1) Na účely tohto nariadenia vlády sú okresmi v regióne západné Slovensko

 a) okresy Trnavského kraja,

 b) okresy Trenčianskeho kraja,

 c) okresy Nitrianskeho kraja.

 (2) Na účely tohto nariadenia vlády sú okresmi v regióne stredné Slovensko

 a) okresy Žilinského kraja,

 b) okresy Banskobystrického kraja.

 (3) Na účely tohto nariadenia vlády sú okresmi v regióne východné Slovensko

 a) okresy Prešovského kraja,

 b) okresy Košického kraja.

(4) Na účely príspevku na vytvorené nové pracovné miesta a na účely § 3 ods. 1 sa okresy regiónov Slovenskej republiky rozdeľujú do týchto zón

a) zóna A, okresy s podielom disponibilných uchádzačov o zamestnanie2) najviac 100 % priemerného podielu disponibilných uchádzačov o zamestnanie v Slovenskej republike,

b) zóna B, okresy s podielom disponibilných uchádzačov o zamestnanie vyšším ako 100 % a nižším ako 135 % priemerného podielu disponibilných uchádzačov o zamestnanie v Slovenskej republike,

c) zóna C, okresy s podielom disponibilných uchádzačov o zamestnanie najmenej 135 % priemerného podielu disponibilných uchádzačov o zamestnanie v Slovenskej republike, ktoré nie sú okresmi podľa písmena d),

d) zóna D, okresy, ktoré sú ku dňu podania žiadosti o investičnú pomoc na Ministerstvo hospodárstva Slovenskej republiky (ďalej len „ministerstvo hospodárstva“) najmenej rozvinutými okresmi.3)

(5) Na zaradenie okresu do zón podľa odseku 4 sa porovnáva

a) podiel disponibilných uchádzačov o zamestnanie v okrese hlavného miesta realizácie investičného zámeru za kalendárny rok, ktorý predchádza kalendárnemu roku, v ktorom bola ministerstvu hospodárstva doručená žiadosť o investičnú pomoc, a

b) vážený priemer podielu disponibilných uchádzačov o zamestnanie v okrese hlavného miesta realizácie investičného zámeru za kalendárny rok, ktorý predchádza kalendárnemu roku, v ktorom bola ministerstvu hospodárstva doručená žiadosť o investičnú pomoc, a podielu disponibilných uchádzačov o zamestnanie v okresoch susediacich s okresom hlavného miesta realizácie investičného zámeru za rovnaké obdobie; váhu podielu disponibilných uchádzačov o zamestnanie v okrese hlavného miesta realizácie investičného zámeru a váhu podielu disponibilných uchádzačov o zamestnanie v okresoch susediacich s okresom hlavného miesta realizácie investičného zámeru tvorí počet obyvateľov v produktívnom veku s trvalým pobytom v okrese za kalendárny rok, ktorý predchádza kalendárnemu roku, v ktorom bola ministerstvu hospodárstva doručená žiadosť o investičnú pomoc.

(6) Do zón podľa odseku 4 sa okres zaradí podľa vyššej z hodnôt, ktoré sa porovnávajú podľa odseku 5.

 (7) Na zaradenie do zón podľa odseku 4 sa okresy Košice I, Košice II, Košice III a Košice IV považujú za susediace okresy.

**§ 3**

 (1) Podmienky na poskytnutie investičnej pomoci v priemyselnej výrobe a v prioritných oblastiach priemyselnej výroby, podľa formy investičnej pomoci, dosahujú v jednotlivých zónach hodnoty podľa [prílohy č. 1](#prilohy.priloha-priloha_c_1_k_nariadeniu_vlady_c_195_2018_z_z).

 (2) Podmienky na poskytnutie investičnej pomoci v technologickom centre a v prioritných oblastiach technologických centier, podľa formy investičnej pomoci, dosahujú hodnoty podľa [prílohy č. 2](#prilohy.priloha-priloha_c_2k_nariadeniu_vlady_c_195_2018_z_z).

 (3) Podmienky na poskytnutie investičnej pomoci v centre podnikových služieb a v prioritných oblastiach centier podnikových služieb, podľa formy investičnej pomoci, dosahujú hodnoty podľa [prílohy č. 3](#prilohy.priloha-priloha_c_3k_nariadeniu_vlady_c_195_2018_z_z).

**§ 4**

 Investičné zámery realizované v prioritných oblastiach priemyselnej výroby sú investičné zámery

 a) výlučne zamerané na výrobu produktov, ktoré sú výsledkom činnosti, ktorá patrí pod relevantné odvetvie podľa národnej štatistickej klasifikácie ekonomických činností[3a)](#poznamky.poznamka-3a) (ďalej len „SK NACE Rev. 2“) na určenie prioritných oblastí podľa [prílohy č. 4](#prilohy.priloha-priloha_c_4k_nariadeniu_vlady_c_195_2018_z_z), alebo na výrobu produktov, ktorých priamym odberateľom alebo nepriamym odberateľom je fyzická osoba – podnikateľ alebo právnická osoba, ktorej hlavná činnosť patrí pod relevantné odvetvie SK NACE Rev. 2 na určenie prioritných oblastí podľa [prílohy č. 4](#prilohy.priloha-priloha_c_4k_nariadeniu_vlady_c_195_2018_z_z), ak ich preukázateľne využíva na výrobu produktov, ktoré sú výsledkom činnosti, ktorá patrí pod relevantné odvetvie SK NACE Rev. 2 na určenie prioritných oblastí podľa [prílohy č. 4](#prilohy.priloha-priloha_c_4k_nariadeniu_vlady_c_195_2018_z_z), a

 b) pri ktorých najmenej 75 % oprávnených investičných nákladov na obstaraný dlhodobý hmotný majetok vo forme strojov, prístrojov a zariadení prijímateľ investičnej pomoci vynaloží do strojov, prístrojov a zariadení, ktoré patria medzi relevantné technológie na určenie prioritných oblastí podľa [prílohy č. 4](#prilohy.priloha-priloha_c_4k_nariadeniu_vlady_c_195_2018_z_z).

**§ 5**

 Investičné zámery realizované v prioritných oblastiach technologických centier sú investičné zámery výlučne zamerané na vývoj alebo inováciu technicky vyspelých výrobkov, technológií alebo výrobných procesov, ak ide o vývojársku činnosť alebo inovačnú činnosť, ktorá patrí pod relevantné odvetvie SK NACE Rev. 2 na určenie prioritných oblastí podľa [prílohy č. 5](#prilohy.priloha-priloha_c_5k_nariadeniu_vlady_c_195_2018_z_z), alebo produkt alebo služba, ktorých sa vývoj alebo inovácia podľa tohto ustanovenia týka, patrí medzi relevantné technológie na určenie prioritných oblastí podľa [prílohy č. 5](#prilohy.priloha-priloha_c_5k_nariadeniu_vlady_c_195_2018_z_z).

**§ 6**

 Investičné zámery realizované v prioritných oblastiach centier podnikových služieb sú investičné zámery, ktoré sú výlučne a priamo zamerané na poskytovanie centralizovaných podporných služieb v oblasti riadenia spoločností, financií a informačných technológií a ktoré vytvárajú znalostné pracovné pozície s vyššou pridanou hodnotou, pri ktorých je nízke riziko automatizácie. Ide najmä o pracovné pozície v oblasti riadenia, rozvoja a vzdelávania ľudí alebo pracovné pozície, pre ktoré sú charakteristické kreatívne činnosti, činnosti smerujúce k vytváraniu nových podnikových procesov alebo k zlepšovaniu existujúcich podnikových procesov, alebo činnosti vyžadujúce aplikáciu expertízy pri rozhodovaní a plánovaní.

**§ 7**

 Maximálny podiel obstaraných strojov, prístrojov a zariadení v priemyselnej výrobe, ktoré môžu byť umiestnené v doplnkových miestach realizácie investičného zámeru, nesmie presiahnuť 20 % obstarávacej ceny všetkých obstaraných strojov, prístrojov a zariadení, ktoré sú zahrnuté do oprávnených nákladov investičného zámeru, na ktoré je investičná pomoc poskytnutá.

**§ 8**

 (1) Maximálna intenzita investičnej pomoci pre investičný zámer s oprávnenými nákladmi do 50 miliónov eur nesmie v jednotlivých regiónoch Slovenskej republiky presiahnuť hodnoty vyjadrené ako percentuálny podiel z celkovej výšky oprávnených nákladov investičného zámeru podľa [prílohy č. 6](#prilohy.priloha-priloha_c_6k_nariadeniu_vlady_c_195_2018_z_z).

 (2) Ak je investičný zámer s oprávnenými nákladmi do 50 miliónov eur realizovaný mikropodnikom, malým podnikom alebo stredným podnikom,[4)](#poznamky.poznamka-4) možno intenzitu investičnej pomoci podľa [prílohy č. 6](#prilohy.priloha-priloha_c_6k_nariadeniu_vlady_c_195_2018_z_z) zvýšiť pre mikropodniky a malé podniky o 20 percentuálnych bodov a pre stredné podniky o 10 percentuálnych bodov.

 (3) Ak je investičný zámer realizovaný na území, ktoré bolo určené na podporu z Fondu na spravodlivú transformáciu[4a)](#poznamky.poznamka-4a) v rámci plánu spravodlivej transformácie schváleného Európskou komisiou, možno intenzitu investičnej pomoci podľa [prílohy č. 6](#prilohy.priloha-priloha_c_6k_nariadeniu_vlady_c_195_2018_z_z) zvýšiť o 10 percentuálnych bodov.

**§ 9**

(1) Maximálna výška investičnej pomoci pre investičný zámer s oprávnenými nákladmi nad 50 miliónov eur nesmie presiahnuť upravenú výšku pomoci vypočítanú pre časť oprávnených nákladov

1. do 55 miliónov eur 100 % maximálnej intenzity investičnej pomoci uplatniteľnej
v danom regióne Slovenskej republiky podľa prílohy č. 6,
2. nad 55 miliónov eur a do 110 miliónov eur 50 % maximálnej intenzity investičnej pomoci uplatniteľnej v danom regióne Slovenskej republiky podľa prílohy č. 6,
3. nad 110 miliónov eur 0 % maximálnej intenzity investičnej pomoci uplatniteľnej
v danom regióne Slovenskej republiky podľa prílohy č. 6.

(2) Ak investičná pomoc podlieha oznamovacej povinnosti podľa § 20 ods. 3 zákona, maximálna výška investičnej pomoci pre investičný zámer s oprávnenými nákladmi nad 50 miliónov eur nesmie presiahnuť upravenú výšku pomoci vypočítanú pre časť oprávnených nákladov

1. do 50 miliónov eur 100 % maximálnej intenzity investičnej pomoci uplatniteľnej v danom regióne Slovenskej republiky podľa prílohy č. 6,
2. nad 50 miliónov eur a do 100 miliónov eur 50 % maximálnej intenzity investičnej pomoci uplatniteľnej v danom regióne Slovenskej republiky podľa prílohy č. 6,
3. nad 100 miliónov eur 34 % maximálnej intenzity investičnej pomoci uplatniteľnej v danom regióne Slovenskej republiky podľa prílohy č. 6.

**§ 10**

 (1) Maximálna výška dotácie na dlhodobý hmotný majetok a dlhodobý nehmotný majetok nesmie v jednotlivých regiónoch Slovenskej republiky presiahnuť hodnoty podľa [prílohy č. 7](#prilohy.priloha-priloha_c_7k_nariadeniu_vlady_c_195_2018_z_z) vyjadrené ako percentuálny podiel z oprávnených investičných nákladov.[5)](#poznamky.poznamka-5)

 (2) Maximálna výška úľavy na dani z príjmov nesmie v jednotlivých regiónoch Slovenskej republiky presiahnuť hodnoty podľa [prílohy č. 8](#prilohy.priloha-priloha_c_8k_nariadeniu_vlady_c_195_2018_z_z) vyjadrené ako percentuálny podiel z oprávnených nákladov,[6)](#poznamky.poznamka-6) ak sú splnené podmienky podľa osobitného predpisu.[7)](#poznamky.poznamka-7)

 (3) Maximálna výška príspevku na vytvorené nové pracovné miesta nesmie v zónach jednotlivých regiónov Slovenskej republiky presiahnuť hodnoty podľa [prílohy č. 9](#prilohy.priloha-priloha_c_9k_nariadeniu_vlady_c_195_2018_z_z) vyjadrené ako percentuálny podiel z oprávnených mzdových nákladov,[8)](#poznamky.poznamka-8) ak sú splnené podmienky podľa osobitného predpisu.[9)](#poznamky.poznamka-9)

 (4) Maximálny rozdiel medzi hodnotou nehnuteľného majetku stanovenou znaleckým posudkom a hodnotou prevodu nehnuteľného majetku nesmie v jednotlivých regiónoch Slovenskej republiky presiahnuť hodnoty podľa [prílohy č. 10](#prilohy.priloha-priloha_c_10k_nariadeniu_vlady_c_195_2018_z_z) vyjadrené ako percentuálny podiel z hodnoty nehnuteľného majetku stanovenej znaleckým posudkom.

 (5) Maximálny rozdiel medzi hodnotou nájmu nehnuteľného majetku stanovenou znaleckým posudkom a hodnotou nájmu nehnuteľného majetku nesmie v jednotlivých regiónoch Slovenskej republiky presiahnuť hodnoty podľa [prílohy č. 11](#prilohy.priloha-priloha_c_11k_nariadeniu_vlady_c_195_2018_z_z) vyjadrené ako percentuálny podiel z hodnoty nájmu nehnuteľného majetku stanovenej znaleckým posudkom.

(6) Maximálnu výšku úľavy na dani z príjmov podľa odseku 2 možno zvýšiť

* 1. o 20 percentuálnych bodov pre prijímateľa, ktorý je mikropodnikom alebo malým podnikom a o 10 percentuálnych bodov pre prijímateľa, ktorý je stredným podnikom, ak ide o investičný zámer s oprávnenými nákladmi do 50 miliónov eur a
	2. o 10 percentuálnych bodov, ak je investičný zámer realizovaný na území, ktoré bolo určené na podporu z Fondu na spravodlivú transformáciu4a) v rámci plánu spravodlivej transformácie schváleného Európskou komisiou.

**§ 10a**

**Mimoriadna investičná pomoc v odvetviach strategických pre prechod na klimaticky neutrálne hospodárstvo**

(1) Na účely poskytnutia mimoriadnej investičnej pomoci v odvetviach strategických pre prechod na klimaticky neutrálne hospodárstvo sa okresy Slovenskej republiky rozdeľujú do týchto zón:

* 1. zóna M1, ktorú tvoria okresy v regióne západné Slovensko podľa § 2 ods. 1, okresy v regióne stredné Slovensko podľa § 2 ods. 2 a okresy v regióne východné Slovensko podľa § 2 ods. 3,
	2. zóna M2, ktorú tvoria okresy Bratislavského kraja.

(2) Odvetvia strategické pre prechod na klimaticky neutrálne hospodárstvo sú oblasti priemyselnej výroby zamerané na

1. výrobu batérií, solárnych panelov, veterných turbín, tepelných čerpadiel, elektrolyzérov a vybavenia na zachytávanie a uskladnenie oxidu uhličitého,
2. výrobu kľúčových komponentov navrhnutých a primárne používaných ako priamy vstup na výrobu výrobkov podľa písmena a),
3. výrobu alebo zhodnocovanie kritických surovín10) potrebných na výrobu výrobkov podľa písm. a) alebo písm. b).

(3) Výstupom priemyselnej výroby podľa odseku 2 písm. b) je výrobok podľa prílohy
č. 12.

(4) Maximálny podiel obstaraných strojov, prístrojov a zariadení pre investičné zámery v odvetviach strategických pre prechod na klimaticky neutrálne hospodárstvo, ktoré môžu byť umiestnené
v doplnkových miestach realizácie investičného zámeru, nesmie presiahnuť 20 % obstarávacej ceny všetkých obstaraných strojov, prístrojov a zariadení, ktoré sú zahrnuté do oprávnených nákladov investičného zámeru, na ktoré je mimoriadna investičná pomoc poskytnutá.

(5) Podmienky na poskytnutie mimoriadnej investičnej pomoci v odvetviach strategických pre prechod na klimaticky neutrálne hospodárstvo, maximálna výška mimoriadnej investičnej pomoci v odvetviach strategických pre prechod na klimaticky neutrálne hospodárstvo a maximálna intenzita mimoriadnej investičnej pomoci v odvetviach strategických pre prechod na klimaticky neutrálne hospodárstvo podľa formy mimoriadnej investičnej pomoci dosahuje v jednotlivých zónach podľa prvého odseku hodnoty podľa prílohy č. 13.

(6) Maximálnu výšku mimoriadnej investičnej pomoci v odvetviach strategických pre prechod na klimaticky neutrálne hospodárstvo a maximálnu intenzitu mimoriadnej investičnej pomoci v odvetviach strategických pre prechod na klimaticky neutrálne hospodárstvo podľa prílohy č. 13 je možné navýšiť do výšky subvencie, ktorá by prijímateľovi preukázateľne mohla byť poskytnutá na rovnocennú investíciu v tretej krajine mimo Európskeho hospodárskeho priestoru.

**§ 11**

 V konaniach začatých od 1. apríla 2018 a právoplatne neskončených do 30. júna 2018 sa podmienky na poskytnutie investičnej pomoci, maximálna intenzita investičnej pomoci a maximálna výška investičnej pomoci v regiónoch Slovenskej republiky posudzujú podľa tohto nariadenia vlády.

**§ 11a**

**Prechodné ustanovenia súvisiace s mimoriadnou situáciou spôsobenou šírením**

**ochorenia COVID-19 účinné od 1. januára 2021**

 (1) Ak prijímateľ investičnej pomoci nebol podľa rozhodnutia o poskytnutí investičnej pomoci vydaného do 31. decembra 2020 povinný do 12. marca 2020 splniť podmienku

 a) minimálnej výšky podielu nových strojov, prístrojov a zariadení určených na výrobné účely na obstaranom dlhodobom hmotnom majetku a dlhodobom nehmotnom majetku podľa [prílohy č. 1](#prilohy.priloha-priloha_c_1_k_nariadeniu_vlady_c_195_2018_z_z), sa táto podmienka znižuje o 10 %,

 b) maximálneho podielu obstaraných strojov, prístrojov a zariadení v priemyselnej výrobe, ktoré môžu byť umiestnené v doplnkových miestach realizácie investičného zámeru podľa [§ 7](#paragraf-7), sa táto podmienka zvyšuje na 40 % obstarávacej ceny všetkých obstaraných strojov, prístrojov a zariadení, ktoré sú zahrnuté do oprávnených nákladov investičného zámeru, na ktoré je investičná pomoc poskytnutá.

 (2) V konaniach o poskytnutí investičnej pomoci začatých od 1. januára 2021 do 31. decembra 2021 sa

 a) miera nezamestnanosti v okrese hlavného miesta realizácie investičného zámeru a miera nezamestnanosti s ním susediacich okresov podľa [§ 2 ods. 5](#paragraf-2.odsek-5) a [6](#paragraf-2.odsek-6) posudzuje podľa miery nezamestnanosti v kalendárnom polroku, ktorý predchádza kalendárnemu polroku, v ktorom bola na ministerstvo hospodárstva doručená žiadosť o investičnú pomoc,

 b) minimálna výška hodnoty obstaraného dlhodobého hmotného majetku a dlhodobého nehmotného majetku podľa [príloh č. 1 až 3](#prilohy.priloha-priloha_c_1_k_nariadeniu_vlady_c_195_2018_z_z) znižuje na polovicu,

 c) minimálny počet vytvorených nových pracovných miest podľa [príloh č. 1 až 3](#prilohy.priloha-priloha_c_1_k_nariadeniu_vlady_c_195_2018_z_z) znižuje na polovicu,

 d) maximálny podiel obstaraných strojov, prístrojov a zariadení v priemyselnej výrobe, ktoré môžu byť umiestnené v doplnkových miestach realizácie investičného zámeru podľa [§ 7](#paragraf-7) zvyšuje na 40 % obstarávacej ceny všetkých obstaraných strojov, prístrojov a zariadení, ktoré sú zahrnuté do oprávnených nákladov investičného zámeru, na ktoré je investičná pomoc poskytnutá.

**§ 11b**

**Prechodné ustanovenie súvisiace s transformáciou regiónu Horná Nitra**

**účinné od 1. januára 2021**

 V konaniach o poskytnutí investičnej pomoci začatých od 1. januára 2021 do 31. decembra 2023 sa okres Prievidza považuje za okres zaradený do zóny D podľa [§ 2 ods. 4 písm. d)](#paragraf-2.odsek-4.pismeno-d); ustanovenia [§ 2 ods. 5](#paragraf-2.odsek-5) a [6](#paragraf-2.odsek-6) sa nepoužijú.

**§ 11c**

**Prechodné ustanovenia súvisiace s mimoriadnou situáciou spôsobenou šírením ochorenia COVID-19 účinné od 1. januára 2022**

 V konaní o poskytnutí investičnej pomoci začatom od 1. januára 2022 do 31. decembra 2022 sa

 a) miera nezamestnanosti v okrese hlavného miesta realizácie investičného zámeru a miera nezamestnanosti s ním susediacich okresov podľa [§ 2 ods. 5](#paragraf-2.odsek-5) a [6](#paragraf-2.odsek-6) posudzuje podľa miery nezamestnanosti v kalendárnom polroku, ktorý predchádza kalendárnemu polroku, v ktorom bola na ministerstvo hospodárstva doručená žiadosť o investičnú pomoc,

 b) minimálna výška hodnoty obstaraného dlhodobého hmotného majetku a dlhodobého nehmotného majetku podľa [príloh č. 1 až 3](#prilohy.priloha-priloha_c_1_k_nariadeniu_vlady_c_195_2018_z_z) znižuje na polovicu,

 c) minimálny počet vytvorených nových pracovných miest podľa [príloh č. 1 až 3](#prilohy.priloha-priloha_c_1_k_nariadeniu_vlady_c_195_2018_z_z) znižuje na polovicu,

 d) maximálny podiel obstaraných strojov, prístrojov a zariadení v priemyselnej výrobe, ktoré môžu byť umiestnené v doplnkových miestach realizácie investičného zámeru podľa [§ 7](#paragraf-7) zvyšuje na 40 % obstarávacej ceny všetkých obstaraných strojov, prístrojov a zariadení, ktoré sú zahrnuté do oprávnených nákladov investičného zámeru, na ktoré je investičná pomoc poskytnutá,

 e) za investičné zámery realizované v prioritných oblastiach priemyselnej výroby považujú všetky investičné zámery realizované v priemyselnej výrobe.

**§ 11d**

**Prechodné ustanovenie súvisiace s transformáciou regiónu Horná Nitra**

**účinné od 1. januára 2022**

 V konaní o poskytnutí investičnej pomoci začatom od 1. januára 2022 do 31. decembra 2023 sa okres Prievidza a okres Partizánske považujú za okresy zaradené do zóny D podľa [§ 2 ods. 4 písm. d)](#paragraf-2.odsek-4.pismeno-d); ustanovenia [§ 2 ods. 5](#paragraf-2.odsek-5) a [6](#paragraf-2.odsek-6) sa nepoužijú.

**§ 11e**

**Prechodné ustanovenie k úpravám účinným od 1. januára 2023**

V konaniach o poskytnutí investičnej pomoci začatých od 1. januára 2023 do 30. júna 2023 sa na účely zaradenia okresu do zóny podľa § 2 ods. 4 považuje za podiel disponibilných uchádzačov o zamestnanie miera evidovanej nezamestnanosti za druhý polrok 2022.

**§ 11f**

**Prechodné ustanovenia súvisiace s energetickou krízou a jej negatívnymi vplyvmi účinné od 1. januára 2023**

V konaniach o poskytnutí investičnej pomoci začatých od 1. januára 2023 do 31. decembra 2023 sa

1. podiel disponibilných uchádzačov o zamestnanie v okrese hlavného miesta realizácie investičného zámeru a podiel disponibilných uchádzačov o zamestnanie v okresoch susediacich s okresom hlavného miesta realizácie investičného zámeru podľa § 2 ods. 5 a 6 posudzuje podľa podielu disponibilných uchádzačov o zamestnanie v kalendárnom polroku, ktorý predchádza kalendárnemu polroku, v ktorom bola na ministerstvo hospodárstva doručená žiadosť o investičnú pomoc,
2. minimálna výška hodnoty obstaraného dlhodobého hmotného majetku a dlhodobého nehmotného majetku podľa príloh č. 1 až 3 znižuje na polovicu,
3. minimálny počet vytvorených nových pracovných miest podľa príloh č. 1 až 3 znižuje na polovicu,
4. maximálny podiel obstaraných strojov, prístrojov a zariadení v priemyselnej výrobe, ktoré môžu byť umiestnené v doplnkových miestach realizácie investičného zámeru podľa § 7 zvyšuje na 40 % obstarávacej ceny všetkých obstaraných strojov, prístrojov a zariadení, ktoré sú zahrnuté do oprávnených nákladov investičného zámeru, na ktoré je investičná pomoc poskytnutá,
5. za investičné zámery realizované v prioritných oblastiach priemyselnej výroby považujú všetky investičné zámery realizované v priemyselnej výrobe,
6. za investičné zámery realizované v prioritných oblastiach technologických centier považujú všetky investičné zámery realizované v technologickom centre, pričom sa použije nižšia z minimálnych hodnôt na poskytnutie investičnej pomoci podľa prílohy č. 2,
7. za investičné zámery realizované v prioritných oblastiach centier podnikových služieb považujú všetky investičné zámery realizované v centre podnikových služieb, pričom sa použije nižšia z minimálnych hodnôt na poskytnutie investičnej pomoci podľa prílohy č. 3.

**§ 11g**

**Prechodné ustanovenie súvisiace s transformáciou regiónu Horná Nitra
účinné odo dňa vyhlásenia**

V konaní o poskytnutí investičnej pomoci začatom odo dňa vyhlásenia tohto nariadenia do 31. decembra 2026 sa okres Prievidza a okres Partizánske považujú za okresy zaradené do zóny D podľa  § 2 ods. 4 písm. d); ustanovenia § 2 ods. 5 a 6 sa nepoužijú.

**§ 12**

Zrušuje sa nariadenie vlády Slovenskej republiky č. [219/2015 Z. z.](https://www.slov-lex.sk/pravne-predpisy/SK/ZZ/2015/219/), ktorým sa ustanovuje maximálna intenzita investičnej pomoci a výška investičnej pomoci v jednotlivých regiónoch Slovenskej republiky.

**§ 13**

 Toto nariadenie vlády nadobúda účinnosť 1. júla 2018.

 Peter Pellegrini v. r.

 1) Čl. 107 ods. 3 písm. a) a c) Zmluvy o fungovaní Európskej únie.

 2) [§ 5 písm. n) zákona č. 57/2018 Z. z.](https://www.slov-lex.sk/pravne-predpisy/SK/ZZ/2018/57/%22%20%5Cl%20%22paragraf-5.odsek-1.pismeno-n) o regionálnej investičnej pomoci a o zmene a doplnení niektorých zákonov.

 3) [§ 2 ods. 1 zákona č. 336/2015 Z. z.](https://www.slov-lex.sk/pravne-predpisy/SK/ZZ/2015/336/%22%20%5Cl%20%22paragraf-2.odsek-1) o podpore najmenej rozvinutých okresov a o zmene a doplnení niektorých zákonov.

 3a) Vyhláška Štatistického úradu Slovenskej republiky č. [306/2007 Z. z.](https://www.slov-lex.sk/pravne-predpisy/SK/ZZ/2007/306/), ktorou sa vydáva Štatistická klasifikácia ekonomických činností.

 4) Čl. 2 ods. 1 prílohy I nariadenia Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy (Ú. v. EÚ L 187, 26. 6. 2014) v platnom znení.

 4a) Nariadenie Európskeho parlamentu a Rady (EÚ) 2021/1056 z 24. júna 2021, ktorým sa zriaďuje Fond na spravodlivú transformáciu (Ú. v. EÚ L 231, 30. 6. 2021).

 5) [§ 6 ods. 1 písm. a) zákona č. 57/2018 Z. z.](https://www.slov-lex.sk/pravne-predpisy/SK/ZZ/2018/57/%22%20%5Cl%20%22paragraf-6.odsek-1.pismeno-a)

 6) [§ 6 ods. 1 zákona č. 57/2018 Z. z.](https://www.slov-lex.sk/pravne-predpisy/SK/ZZ/2018/57/%22%20%5Cl%20%22paragraf-6.odsek-1)

 7) [§ 30a zákona č. 595/2003 Z. z.](https://www.slov-lex.sk/pravne-predpisy/SK/ZZ/2003/595/%22%20%5Cl%20%22paragraf-30a) o dani z príjmov v znení neskorších predpisov.

 8) [§ 6 ods. 1 písm. b) zákona č. 57/2018 Z. z.](https://www.slov-lex.sk/pravne-predpisy/SK/ZZ/2018/57/%22%20%5Cl%20%22paragraf-6.odsek-1.pismeno-b)

 9) [§ 53d zákona č. 5/2004 Z. z.](https://www.slov-lex.sk/pravne-predpisy/SK/ZZ/2004/5/%22%20%5Cl%20%22paragraf-53d) o službách zamestnanosti a o zmene a doplnení niektorých zákonov v znení neskorších predpisov.

10) Príloha IV nariadenia (EÚ) č. 651/2014 v platnom znení.

Príloha č. 1 k nariadeniu vlády č. 195/2018 Z. z.

[PODMIENKY NA POSKYTNUTIE INVESTIČNEJ POMOCI V PRIEMYSELNEJ VÝROBE](https://www.slov-lex.sk/static/pdf/prilohy/SK/ZZ/2018/195/20220101_4891361-2.pdf)

Príloha č. 2 k nariadeniu vlády č. 195/2018 Z. z.

Príloha č. 3 k nariadeniu vlády č. 195/2018 Z. z.

Príloha č. 4 k nariadeniu vlády č. 195/2018 Z. z.

Príloha č. 5 k nariadeniu vlády č. 195/2018 Z. z.

Príloha č. 6 k nariadeniu vlády č. 195/2018 Z. z.

Príloha č. 7 k nariadeniu vlády č. 195/2018 Z. z.

Príloha č. 8 k nariadeniu vlády č. 195/2018 Z. z.

Príloha č. 9 k nariadeniu vlády č. 195/2018 Z. z.

Príloha č. 10 k nariadeniu vlády č. 195/2018 Z. z.

[MAXIMÁLNY ROZDIEL MEDZI HODNOTOU NEHNUTEĽNÉHO MAJETKU STANOVENOU ZNALECKÝM POSUDKOM A HODNOTOU PREVODU NEHNUTEĽNÉHO MAJETKU V REGIÓNOCH SLOVENSKEJ REPUBLIKY](https://www.slov-lex.sk/static/pdf/prilohy/SK/ZZ/2018/195/20220101_4891388-2.pdf)

Príloha č. 11 k nariadeniu vlády č. 195/2018 Z. z.

[MAXIMÁLNY ROZDIEL MEDZI HODNOTOU NÁJMU NEHNUTEĽNÉHO MAJETKU STANOVENOU ZNALECKÝM POSUDKOM A HODNOTOU NÁJMU NEHNUTEĽNÉHO MAJETKU V REGIÓNOCH SLOVENSKEJ REPUBLIKY](https://www.slov-lex.sk/static/pdf/prilohy/SK/ZZ/2018/195/20220101_4891391-2.pdf)

Príloha č. 12 k nariadeniu vlády č. 195/2018 Z. z.

VYMEDZENIE KĽÚČOVÝCH KOMPONENTOV NAVRHNUTÝCH A PRIMÁRNE POUŽÍVANÝCH AKO PRIAMY VSTUP NA VÝROBU VÝROBKOV V ODVETVIACH STRATEGICKÝCH PRE PRECHOD NA KLIMATICKY NEUTRÁLNE HOSPODÁRSTVO

Príloha č. 13 k nariadeniu vlády č. 195/2018 Z. z.

PODMIENKY NA POSKYTNUTIE MIMORIADNEJ INVESTIČNEJ POMOCI V ODVETVIACH STRATEGICKÝCH PRE PRECHOD NA KLIMATICKY NEUTRÁLNE HOSPODÁRSTVO, MAXIMÁLNA VÝŠKA MIMORIADNEJ INVESTIČNEJ POMOCI V ODVETVIACH STRATEGICKÝCH PRE PRECHOD NA KLIMATICKY NEUTRÁLNE HOSPODÁRSTVO A MAXIMÁLNA INTENZITA MIMORIADNEJ INVESTIČNEJ POMOCI V ODVETVIACH STRATEGICKÝCH PRE PRECHOD NA KLIMATICKY NEUTRÁLNE HOSPODÁRSTVO PODĽA FORMY MIMORIADNEJ INVESTIČNEJ POMOCI

Príloha č. 1

k nariadeniu vlády č. 195/2018 Z. z.

PODMIENKY NA POSKYTNUTIE INVESTIČNEJ POMOCI

V PRIEMYSELNEJ VÝROBE

|  |  |  |  |  |
| --- | --- | --- | --- | --- |
|   | Dotácia na dlhodobý hmotný majetok a dlhodobýnehmotný majetok  | Úľava na dani z príjmov  | Príspevok na vytvorené nové pracovné miesta  | Prevod nehnuteľného majetku alebo nájom nehnuteľného majetku  |
| Prioritnéoblasti  | Ostatnéoblasti |
| Zóna A  |  |  |  |
| Minimálna výška hodnoty obstaraného dlhodobého hmotného majetku a dlhodobého nehmotného majetku  | 40 000 000 | neposkytuje sa | 6 000 000 | neposkytuje sa | 6 000 000 |
| *pre mikro podniky, malé podniky a stredné podniky*  | 20 000 000 | neposkytuje sa | 3 000 000 | neposkytuje sa | 3 000 000 |
| Minimálna výška podielu nových strojov, prístrojov a zariadení určených na výrobné účely na obstaranom dlhodobom hmotnom majetku a dlhodobom nehmotnom majetku  | 60 % | neposkytuje sa | 60 % | neposkytuje sa | 60 % |
| Minimálny počet vytvorených nových pracovných miest  | 0 | neposkytuje sa | 0 | neposkytuje sa | 0 |
| *pre mikro podniky, malé podniky a stredné podniky*  | 0 | neposkytuje sa | 0 | neposkytuje sa | 0 |
| Zóna B  |  |  |  |
| Minimálna výška hodnoty obstaraného dlhodobého hmotného majetku a dlhodobého nehmotného majetku  | 20 000 000 | 30 000 000 | 3 000 000 | 3 000 000 | 3 000 000 |
| *pre mikro podniky, malé podniky a stredné podniky*  | 10 000 000 | 15 000 000 | 1 500 000 | 1 500 000 | 1 500 000 |
| Minimálna výška podielu nových strojov, prístrojov a zariadení určených na výrobné účely na obstaranom dlhodobom hmotnom majetku a dlhodobom nehmotnom majetku  | 50 % | 50 % | 50 % | 50 % | 50 % |
| Minimálny počet vytvorených nových pracovných miest  | 0 | 0 | 0 | 200 | 0 |
| *pre mikro podniky, malé podniky a stredné podniky*  | 0 | 0 | 0 | 30 | 0 |
| Zóna C  |  |  |  |
| Minimálna výška hodnoty obstaraného dlhodobého hmotného majetku a dlhodobého nehmotného majetku  | 10 000 000 | 20 000 000 | 1 500 000 | 1 500 000 | 1 500 000 |
| *pre mikro podniky, malé podniky a stredné podniky*  | 5 000 000 | 7 500 000 | 750 000 | 750 000 | 750 000 |
| Minimálna výška podielu nových strojov, prístrojov a zariadení určených na výrobné účely na obstaranom dlhodobom hmotnom majetku a dlhodobom nehmotnom majetku  | 40 % | 40 % | 40 % | 40 % | 40 % |
| Minimálny počet vytvorených nových pracovných miest  | 0 | 0 | 0 | 100 | 0 |
| *pre mikro podniky, malé podniky a stredné podniky*  | 0 | 0 | 0 | 20 | 0 |
| Zóna D  |  |  |  |
| Minimálna výška hodnoty obstaraného dlhodobého hmotného majetku a dlhodobého nehmotného majetku  | 500 000  | 1 000 000  | 200 000  | 200 000  | 200 000  |
| *pre mikro podniky, malé podniky a stredné podniky*  | 250 000  | 500 000  | 100 000  | 100 000  | 100 000  |
| Minimálna výška podielu nových strojov, prístrojov a zariadení určených na výrobné účely na obstaranom dlhodobom hmotnom majetku a dlhodobom nehmotnom majetku  | 30 %  | 30 %  | 30 %  | 30 %  | 30 %  |
| Minimálny počet vytvorených nových pracovných miest  | 0  | 0  | 0  | 20  | 0  |
| *pre mikro podniky, malé podniky a stredné podniky*  | 0  | 0  | 0  | 10  | 0  |

Príloha č. 2

k nariadeniu vlády č. 195/2018 Z. z.

PODMIENKY NA POSKYTNUTIE INVESTIČNEJ POMOCI

V TECHNOLOGICKOM CENTRE

|  |  |  |  |  |
| --- | --- | --- | --- | --- |
|   | Dotácia na dlhodobý hmotný majetok a dlhodobý nehmotný majetok  | Príspevok na vytvorené nové pracovné miesta  | Úľava na dani z príjmov  | Prevod nehnuteľného majetku alebo nájom nehnuteľného majetku  |
| Prioritné oblasti | Ostatnéoblasti | Prioritné oblasti | Ostatné oblasti | Prioritné oblasti | Ostatnéoblasti | Prioritné oblasti | Ostatnéoblasti |
| Minimálna výška hodnoty obstaraného dlhodobého hmotného majetku a dlhodobého nehmotného majetku  | 200 000 | 400 000 | 100 000 | 200 000 | 100 000 | 200 000 | 100 000 | 200 000 |
| Minimálny počet nových pracovných miest  | 10 | 20 | 10 | 20 | 10 | 20 | 10 | 20 |
| Minimálny násobok priemernej hrubej mesačnej mzdy vyplácanej zamestnancom prevádzkarne v porovnaní s priemernou nominálnou mesačnou mzdou zamestnanca ~~zistenou pracoviskovou metódou a~~ zverejnenou Štatistickým úradom Slovenskej republiky v okrese hlavného miesta realizácie investičného zámeru za kalendárny rok, ktorý predchádza kalendárnemu roku, v ktorom bolo nové pracovné miesto vytvorené. | 2,00 | 1,70 | 2,00 | 1,70 | 2,00 | 1,70 | 2,00 | 1,70 |

Príloha č. 3

k nariadeniu vlády č. 195/2018 Z. z.

PODMIENKY NA POSKYTNUTIE INVESTIČNEJ POMOCI

V CENTRE PODNIKOVÝCH SLUŽIEB

|  |  |  |  |  |
| --- | --- | --- | --- | --- |
|   | Dotácia na dlhodobý hmotný majetok a dlhodobýnehmotný majetok  | Príspevok na vytvorené nové pracovné miesta  | Úľava na dani z príjmov  | Prevod nehnuteľného majetku alebo nájom nehnuteľného majetku  |
| Prioritné oblasti | Ostatnéoblasti | Prioritné oblasti | Ostatné oblasti | Prioritné oblasti | Ostatnéoblasti | Prioritné oblasti | Ostatnéoblasti |
| Minimálna výška hodnoty obstaraného dlhodobého hmotného majetku a dlhodobého nehmotného majetku  | 200 000 | neposkytuje sa | 0 | 0 | 0 | 0 | 0 | 0 |
| Minimálny počet nových pracovných miest  | 10 | neposkytuje sa | 20 | 50 | 20 | 50 | 20 | 50 |
| Minimálny násobok priemernej hrubej mesačnej mzdy vyplácanej zamestnancom prevádzkarne v porovnaní s priemernou nominálnou mesačnou mzdou zamestnanca ~~zistenou pracoviskovou metódou a~~ zverejnenou Štatistickým úradom Slovenskej republiky v okrese hlavného miesta realizácie investičného zámeru za kalendárny rok, ktorý predchádza kalendárnemu roku, v ktorom bolo nové pracovné miesto vytvorené. | 1,8 | neposkytuje sa | 1,8 | 1,5 | 1,8 | 1,5 | 1,8 | 1,5 |

Príloha č. 4

k nariadeniu vlády č. 195/2018 Z. z.

PRIORITNÉ OBLASTI PRIEMYSELNEJ VÝROBY

|  |
| --- |
| **Relevantné odvetvia SK NACE Rev. 2 na určenie prioritných oblastí** |
| C10 Výroba potravín |
| C20 Výroba chemikálií a chemických výrobkov |
| C21 Výroba základných farmaceutických výrobkov a farmaceutických prípravkov |
| C26 Výroba počítačových, elektronických a optických výrobkov |
| C27 Výroba elektrických zariadení |
| C28 Výroba strojov a zariadení i. n. |
| C29 Výroba motorových vozidiel, návesov a prívesov |
| C30 Výroba ostatných dopravných prostriedkov |
|  |
| **Relevantné technológie na určenie prioritných oblastí**  |
| Autonómne a spolupracujúce priemyselné roboty a umelá inteligencia, najmä autonómne spolupracujúce roboty, integrované snímače, kamery, systémy virtuálnej reality  |
| Priemyselný internet vecí,najmä sieť strojov a výrobkov, viacsmerová komunikácia medzi sieťovými objektmi  |
| Simulácia,najmä využitie údajov v reálnom čase a zrkadlenie fyzického sveta vo virtuálnom modeli  |
| Rozšírená realita s informáciou v reálnom čase,najmä rozšírenie reality pre údržbu, logistiku, podpora pre efektívne zobrazovanie informácii  |
| Prídavná, podporná výroba,najmä 3D tlač pre náhradné diely a prototypy  |
| Veľké data a ich analýza,najmä komplexné vyhodnotenie dostupných údajov, podpora rozhodovania a optimalizácia v reálnom čase  |
| Cloud a kybernetická bezpečnosť,najmä správa obrovského objemu údajov v otvorených systémoch a bezpečnostné systémy  |

Príloha č. 5

k nariadeniu vlády č. 195/2018 Z. z.

PRIORITNÉ OBLASTI TECHNOLOGICKÝCH CENTIER

|  |
| --- |
| **Relevantné odvetvia SK NACE Rev. 2 na určenie prioritných oblastí** |
| C10 Výroba potravín |
| C20 Výroba chemikálií a chemických výrobkov |
| C21 Výroba základných farmaceutických výrobkov a farmaceutických prípravkov |
| C26 Výroba počítačových, elektronických a optických výrobkov |
| C27 Výroba elektrických zariadení |
| C28 Výroba strojov a zariadení i. n. |
| C29 Výroba motorových vozidiel, návesov a prívesov |
| C30 Výroba ostatných dopravných prostriedkov |
|  |
| **Relevantné technológie na určenie prioritných oblastí**  |
| Autonómne a spolupracujúce priemyselné roboty a umelá inteligencia, najmä autonómne spolupracujúce roboty, integrované snímače, kamery, systémy virtuálnej reality  |
| Priemyselný internet vecí,najmä sieť strojov a výrobkov, viacsmerová komunikácia medzi sieťovými objektmi  |
| Simulácia,najmä využitie údajov v reálnom čase a zrkadlenie fyzického sveta vo virtuálnom modeli  |
| Rozšírená realita s informáciou v reálnom čase,najmä rozšírenie reality pre údržbu, logistiku, podpora pre efektívne zobrazovanie informácii  |
| Prídavná, podporná výroba,najmä 3D tlač pre náhradné diely a prototypy  |
| Veľké data a ich analýza,najmä komplexné vyhodnotenie dostupných údajov, podpora rozhodovania a optimalizácia v reálnom čase  |
| Cloud a kybernetická bezpečnosť,najmä správa obrovského objemu údajov v otvorených systémoch a bezpečnostné systémy  |

Príloha č. 6

k nariadeniu vlády č. 195/2018 Z. z.

MAXIMÁLNA INTENZITA INVESTIČNEJ POMOCI

V REGIÓNOCH SLOVENSKEJ REPUBLIKY

|  |  |  |  |
| --- | --- | --- | --- |
| Región | Priemyselná výroba | Technologické centrum | Centrum podnikových služieb |
| Prioritné oblasti | Ostatnéoblasti | Prioritné oblasti | Ostatné oblasti | Prioritné oblasti | Ostatné oblasti |
| Západné Slovensko | 40 % | 40 % | 40 % | 40 % | 40 % | 40 % |
| Stredné Slovensko | 40 % | 40 % | 40 % | 40 % | 40 % | 40 % |
| Východné Slovensko | 50 % | 50 % | 50 % | 50 % | 50 % | 50 % |

 Príloha č. 7

k nariadeniu vlády č. 195/2018 Z. z.

MAXIMÁLNA VÝŠKA DOTÁCIE

NA DLHODOBÝ HMOTNÝ MAJETOK A DLHODOBÝ NEHMOTNÝ MAJETOK

V REGIÓNOCH SLOVENSKEJ REPUBLIKY

|  |  |  |  |
| --- | --- | --- | --- |
| Región | Priemyselná výroba | Technologické centrum | Centrum podnikových služieb |
| Prioritné oblasti | Ostatnéoblasti | Prioritné oblasti | Ostatné oblasti | Prioritné oblasti | Ostatné oblasti |
| Západné Slovensko | 40 % | neposkytuje sa | 40 % | 40 % | 40 % | neposkytuje sa |
| Stredné Slovensko | 40 % | 40 % | 40 % | 40 % | 40 % | neposkytuje sa |
| Východné Slovensko | 50 % | 50 % | 50 % | 50 % | 50 % | neposkytuje sa |

 Príloha č. 8

k nariadeniu vlády č. 195/2018 Z. z.

MAXIMÁLNA VÝŠKA ÚĽAVY NA DANI Z PRÍJMOV

V REGIÓNOCH SLOVENSKEJ REPUBLIKY

|  |  |  |  |
| --- | --- | --- | --- |
| Región | Priemyselná výroba | Technologické centrum | Centrum podnikových služieb |
| Prioritné oblasti | Ostatnéoblasti | Prioritné oblasti | Ostatné oblasti | Prioritné oblasti | Ostatné oblasti |
| Západné Slovensko | 40 % | 40 % | 40 % | 40 % | 40 % | 40 % |
| Stredné Slovensko | 40 % | 40 % | 40 % | 40 % | 40 % | 40 % |
| Východné Slovensko | 50 % | 50 % | 50 % | 50 % | 50 % | 50 % |

 Príloha č. 9

k nariadeniu vlády č. 195/2018 Z. z.

MAXIMÁLNA VÝŠKA PRÍSPEVKU NA VYTVORENÉ NOVÉ PRACOVNÉ MIESTA V ZÓNACH REGIÓNOV SLOVENSKEJ REPUBLIKY

|  |  |  |  |
| --- | --- | --- | --- |
| Región | Priemyselná výroba | Technologické centrum | Centrum podnikových služieb |
| Prioritné oblasti | Ostatnéoblasti | Prioritné oblasti | Ostatnéoblasti | Prioritné oblasti | Ostatné oblasti |
| Západné Slovensko |
| Zóna A | neposkytuje sa | neposkytuje sa | 40 % | 40 % | 40 % | 40 % |
| Zóna B | neposkytuje sa | neposkytuje sa | 40 % | 40 % | 40 % | 40 % |
| Zóna C | neposkytuje sa | neposkytuje sa | 40 % | 40 % | 40 % | 40 % |
| Zóna D | neposkytuje sa | neposkytuje sa | 40 % | 40 % | 40 % | 40 % |
| Stredné Slovensko |
| Zóna A | neposkytuje sa | neposkytuje sa | 40 % | 40 % | 40 % | 40 % |
| Zóna B | 40 % | 40 % | 40 % | 40 % | 40 % | 40 % |
| Zóna C | 40 % | 40 % | 40 % | 40 % | 40 % | 40 % |
| Zóna D | 40 % | 40 % | 40 % | 40 % | 40 % | 40 % |
| Východné Slovensko |
| Zóna A | neposkytuje sa | neposkytuje sa | 50 % | 50 % | 50 % | 50 % |
| Zóna B | 50 % | 50 % | 50 % | 50 % | 50 % | 50 % |
| Zóna C | 50 % | 50 % | 50 % | 50 % | 50 % | 50 % |
| Zóna D | 50 % | 50 % | 50 % | 50 % | 50 % | 50 % |

Príloha č. 10

 k nariadeniu vlády č. 195/2018 Z. z.

MAXIMÁLNY ROZDIEL MEDZI HODNOTOU NEHNUTEĽNÉHO MAJETKU

STANOVENOU ZNALECKÝM POSUDKOM A HODNOTOU PREVODU

NEHNUTEĽNÉHO MAJETKU V REGIÓNOCH SLOVENSKEJ REPUBLIKY

|  |  |  |  |
| --- | --- | --- | --- |
| Región | Priemyselná výroba | Technologické centrum | Centrum podnikových služieb |
| Prioritné oblasti | Ostatnéoblasti | Prioritné oblasti | Ostatnéoblasti | Prioritnéoblasti | Ostatné oblasti |
| Západné Slovensko | 100 % | 100 % | 100 % | 100 % | 100 % | 100 % |
| Stredné Slovensko | 100 % | 100 % | 100 % | 100 % | 100 % | 100 % |
| Východné Slovensko | 100 % | 100 % | 100 % | 100 % | 100 % | 100 % |

Príloha č. 11

 k nariadeniu vlády č. 195/2018 Z. z.

MAXIMÁLNY ROZDIEL MEDZI HODNOTOU NÁJMU NEHNUTEĽNÉHO MAJETKU

STANOVENOU ZNALECKÝM POSUDKOM A HODNOTOU NÁJMU

NEHNUTEĽNÉHO MAJETKU V REGIÓNOCH SLOVENSKEJ REPUBLIKY

|  |  |  |  |
| --- | --- | --- | --- |
| Región | Priemyselná výroba | Technologické centrum | Centrum podnikových služieb |
| Prioritné oblasti | Ostatnéoblasti | Prioritné oblasti | Ostatnéoblasti | Prioritnéoblasti | Ostatné oblasti |
| Západné Slovensko | 90 % | 90 % | 90 % | 90 % | 90 % | 90 % |
| Stredné Slovensko | 90 % | 90 % | 90 % | 90 % | 90 % | 90 % |
| Východné Slovensko | 90 % | 90 % | 90 % | 90 % | 90 % | 90 % |

 Príloha č. 12

k nariadeniu vlády č. 195/2018 Z. z.

VYMEDZENIE KĽÚČOVÝCH KOMPONENTOV NAVRHNUTÝCH A PRIMÁRNE POUŽÍVANÝCH AKO PRIAMY VSTUP NA VÝROBU VÝROBKOV V ODVETVIACH STRATEGICKÝCH PRE PRECHOD NA KLIMATICKY NEUTRÁLNE HOSPODÁRSTVO

|  |  |
| --- | --- |
| Odvetvie strategické pre prechod na klimaticky neutrálne hospodárstvo | Kľúčový komponent navrhnutý a primárne používaný ako priamy vstup na výrobu výrobkov |
| Výroba batérií | Anódy, katódy (prekurzor aktívneho materiálu katódy (pCAM) alebo aktívny katódový materiál (CAM), separátory, materiály pre batérie (suroviny), kyselina fluorovodíková, kyselina sírová, kyselina fosforečná, batériové stroje a zariadenia, spojivá, nátery a prísady. |
| Výroba solárnych panelov | Polysilikón, kremíkové kryštály, doštičky (*wafers*), vyťahovač kryštálov (*crystal puller*), rezacie pílya diamantové drôty, metalizačné pasty (striebornéa hliníkové) určené na výrobu fotovoltaických článkov, solárnych článkov, solárneho skla, laminárnych fólií alebo invertorov. |
| Výroba veterných turbín | Monopily a iné základové konštrukcie, náboje rotorov, rotorové lopatky, hriadele rotorov, generátory vrátane trvalých magnetov pre veterné elektrárne, transformátory alebo konvertory. |
| Výroba tepelných čerpadiel | Tepelné výmenníky vrátane ventilátorov, kompresory, ventily, chladivá, meniče, elektromotory vrátane trvalých magnetov, úložné systémy tepelných čerpadiel, potrubné systémy tepelných čerpadiel, moduly tepelných čerpadiel. |
| Výroba elektrolyzérov | Anódy, katódy, diafragmy, bipolárne platne, výmenníky tepla, obehové čerpadlá, komponenty na chladenie vodíkom, komponenty na čistenie vodíka. |
| Výroba vybavenia na zachytávanie a uskladnenie oxidu uhličitého | Zariadenia na separáciu vzduchu a kompresory, skvapalňovacie zariadenia, sorpčné činidlá, membrány, porézne materiály určené na proces *Pressure Swing Adsorption*, reaktory s fluidným lôžkom (*fluidised bed reactors*). |

 Príloha č. 13

k nariadeniu vlády č. 195/2018 Z. z.

PODMIENKY NA POSKYTNUTIE MIMORIADNEJ INVESTIČNEJ POMOCI V ODVETVIACH STRATEGICKÝCH PRE PRECHOD NA KLIMATICKY NEUTRÁLNE HOSPODÁRSTVO, MAXIMÁLNA VÝŠKA MIMORIADNEJ INVESTIČNEJ POMOCI V ODVETVIACH STRATEGICKÝCH PRE PRECHOD NA KLIMATICKY NEUTRÁLNE HOSPODÁRSTVO A MAXIMÁLNA INTENZITA MIMORIADNEJ INVESTIČNEJ POMOCI V ODVETVIACH STRATEGICKÝCH PRE PRECHOD NA KLIMATICKY NEUTRÁLNE HOSPODÁRSTVO PODĽA FORMY MIMORIADNEJ INVESTIČNEJ POMOCI

|  |  |  |
| --- | --- | --- |
|  | Veľkosť podniku | Zóna |
| M1 | M2 |
| Minimálna výška hodnoty obstaraného dlhodobého hmotného majetkua dlhodobého nehmotného majetku | - | 10 000 000 eur | 20 000 000 eur |
| Maximálna výška mimoriadnej investičnej pomoci | - | 350 000 000 eur | 150 000 000 eur |
| Maximálna intenzita mimoriadnej investičnej pomoci | veľký podnik | 35 % | 15 % |
| stredný podnik | 45 % | 25 % |
| malý podnika mikropodnik | 55 % | 35 % |
| Maximálna intenzita mimoriadnej investičnej pomoci poskytnutej výlučne vo forme úľavy na dani z príjmov | veľký podnik | 40 % | 20 % |
| stredný podnik | 50 % | 30 % |
| malý podnika mikropodnik | 60 % | 40 % |
|  |  |  |  |
| Minimálna výška podielu nových strojov, prístrojova zariadení určených na výrobné účely na obstaranom dlhodobom hmotnom majetku a dlhodobom nehmotnom majetku | 60 % |
| Maximálny rozdiel medzi hodnotou nehnuteľného majetku stanovenou znaleckým posudkom a hodnotou prevodu nehnuteľného majetku | 100 % |
| Maximálny rozdiel medzi hodnotou nájmu nehnuteľného majetku stanovenou znaleckým posudkom a hodnotou nájmu nehnuteľného majetku | 90 % |